Diari Oficial de la Generalitat Valenciana


Sumari del DOGV 6161, del 09-12-2009 (2009/13618)

ORDE de 19 de novembre de 2009, de la Conselleria d'Educació, per la qual es convoquen ajudes econòmiques per a les escoles de música dependents de corporacions locals o d'entitats privades sense ànim de lucre, per a l'exercici 2010.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6161

Data del DOGV
:   09-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13867


Data del document
:   19-11-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * administració local
    * música
    * centre d'ensenyament
    * ajuda pública
    * suport econòmic

ORDE de 19 de novembre de 2009, de la Conselleria d'Educació, per la qual es convoquen ajudes econòmiques per a les escoles de música dependents de corporacions locals o d'entitats privades sense ànim de lucre, per a l'exercici 2010.
[2009/13528]
L'article 48 de la Llei Orgànica 2/2006, de 3 de maig, d'Educació, establix que els estudis de música que no conduïsquen a obtindre títols amb validesa acadèmica s'impartiran en les escoles que seran regulades per l'administració educativa.
La Llei 2/1998, de 2 de maig, Valenciana de la Música, de la Generalitat (DOGV núm. 3242, de 14 de maig), té com a objecte el foment, protecció, coordinació, planificació, difusió i promoció de la música a la Comunitat Valenciana i la creació dels mitjans i condicions necessaris perquè la societat valenciana desenrotlle la seua cultura musical en les diferents facetes.
La Generalitat busca la cooperació institucional impulsant i emparant iniciatives públiques i privades. De la mateixa manera que, com en anys anteriors, la Generalitat convoca ajudes econòmiques tant per a l'ensenyança de la música de caràcter professional com per a la dirigida a aficionats, per a complir així els objectius de la Llei Valenciana de la Música de promoure la cultura musical de la societat valenciana.
Per este motiu, la Conselleria d'Educació, dins de les seues disponibilitats pressupostàries per a l'exercici 2010 i de conformitat amb el que establix el Decret Legislatiu de 26 de juny de 1991, del Govern Valencià, pel qual s'aprova el Text Refós de la Llei d'Hisenda Pública de la Generalitat Valenciana, la Llei 38/2003, de 17 de novembre, General de Subvencions i el Reglament General de Subvencions, aprovat pel Reial Decret 887/2006, de 21 de juliol (BOE núm. 176 de 25 de juliol), convoca, a través d'esta orde, subvencions per al finançament de les escoles de música de titularitat municipal i de titularitat privada que fan arribar l'ensenyança musical a tots els pobles de la Comunitat, impulsant, d'esta manera, la tradició musical valenciana.
Per tot això i en virtut de les atribucions que em conferix l'article 47.3 del text refós de la Llei d'Hisenda Pública de la Generalitat Valenciana, i vista la proposta del director general d'Ordenació i Centres Docents de data 19 de novembre de 2009 i de conformitat amb esta,
Ordene
Primer
La Conselleria d'Educació concedirà, dins dels límits pressupostaris que s'aproven per a la dita finalitat, ajudes dirigides a les escoles de música, que impartixen ensenyaments que no conduïxen a l'obtenció de títols amb validesa acadèmica o professional, inscrites en el Registre de Centres Docents de la Comunitat, de titularitat de corporacions locals o d'entitats privades sense ànim de lucre.
Segon
1. Les ajudes a què fa referència l'article anterior contribuiran al finançament parcial dels gastos derivats de la contractació i de l'alta en la Seguretat Social de personal docent de les escoles de música, així com de gastos de personal no docent o d'altres gastos corrents de les dites escoles durant este exercici.
2. La present convocatòria d'ajudes es realitza pel procediment de tramitació anticipada d'expedients de gasto, previst en l'Orde de 26 de setembre de 1994, de la Conselleria d'Economia i Hisenda i en l'article 56 del Reial Decret 886/2006 de 21 de juliol, pel qual s'aprova el Reglament de la Llei 38/2003 General de Subvencions.
El Projecte de Llei de Pressupostos de la Generalitat per a l'exercici 2010 conté la línia de subvenció T1576000 en el capítol IV de la secció, servici, centre gestor i programa 55.83.73.784.30 d'Ensenyança Secundària i de Règim Especial, destinada a l'esmentada finalitat, per un import de 2.914.600 euros. No obstant això, l'import global màxim de les ajudes quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat per a l'exercici 2010.
Una vegada aprovada i publicada l'esmentada llei de pressupostos, per orde de la Conselleria d'Educació es farà pública la línia pressupostària concreta i l'import global màxim destinat a la concessió de les ajudes previstes en la present convocatòria.
L'esmentat import podrà ser incrementat com a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que preveu l'article 58, apartat 2, lletra a), punt quart del Reglament de la Llei General de Subvencions.
Tercer
La present convocatòria, de conformitat amb l'article 3.4 i el 7.4 del Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596, d'11 de setembre), està exempta de notificació a la Comissió Europea, per no ser-hi aplicable l'article 87, apartat 1, del Tractat CE, en la mesura que no afecta els intercanvis comercials entre els estats membres.
Quart
De conformitat amb el Decret 198/2004, d'1 d'octubre, del Consell de la Generalitat, pel qual s'adequa la composició de la Comissió Delegada del Consell per a Assumptes Econòmics i es regula el seu funcionament, esta convocatòria no requerix el pronunciament de l'esmentada Comissió Delegada del Consell per a Assumptes Econòmics, ja que no té una especial incidència pressupostària i econòmica.
Quint
S'aproven les bases per les quals es regix la present convocatòria, incloses com a annex I de l'orde, així com el model d'instància, inclòs com a annex II i la resta d'annexos.
Disposicions finals
Primera
Es delega en el director general d'Ordenació i Centres Docents la facultat de concedir o denegar les ajudes i se l'autoritza perquè dicte les resolucions i instruccions necessàries per a l'execució d'esta orde; a més, se l'autoritza perquè dicte resolucions que complementen o modifiquen les anteriors en cas de necessitat, de conformitat amb l'article 19, punt 4 de la Llei General de Subvencions, segons el qual tota alteració de les condicions tingudes en compte per a la concessió de la subvenció, i en tot cas l'obtenció concurrent d'altres aportacions fora dels casos permesos en la norma reguladora, podran donar lloc a la modificació de la resolució de concessió, en els termes de la normativa reguladora de la subvenció.
Així mateix, es delega en la Direcció General d'Ordenació i Centres Docents la resolució dels expedients de reintegrament de la subvenció que siguen pertinents i se l'autoritza per a l'ampliació dels terminis de presentació d'instàncies i justificacions, quan es consideren aconsellables per al desplegament i execució d'esta orde, de conformitat amb l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).
Segona
La present orde produirà efectes l'endemà de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998 de 13 de juliol, reguladora de la Jurisdicció Contenciosa Administrativa, contra la present orde, que posa fi a la via administrativa, els interessats podran interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'ha d'interposar davant del conseller d'Educació en el termini d'un mes a comptar de l'endemà de la publicació.
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació o de l'endemà del dia que es notifique la resolució expressa del recurs de reposició o que s'haja d'entendre presumptament desestimat.
València, 19 de novembre de 2009
El conseller d'Educació,
ALEJANDRO FONT DE MORA TURÓN
ANNEX I
Bases de la convocatòria
Primera. Objecte de la subvenció
Les ajudes s'atorgaran en concepte de subvenció a fi de contribuir parcialment als gastos derivats de la contractació i alta en la Seguretat Social del personal docent de les escoles de música i, també, a gastos de personal no docent o d'altres gastos corrents de les dites escoles, durant l'exercici 2010.
Estes ajudes es concediran pel procediment de concurrència i prorrateig, d'acord amb l'article 17.1 de la Llei 38/2003, de 17 de novembre, General de Subvencions (BOE núm. 276, de 18 de novembre).
Segona. Sol·licitants i requisits
1. Podran sol·licitar les ajudes les corporacions locals i les entitats privades sense ànim de lucre de la Comunitat que siguen titulars d'escoles de música, sempre que d'acord amb l'article 13 de la Llei 38/2003, de 17 de novembre, General de Subvencions, estos centres complisquen els requisits següents:
a) Que en el moment de la finalització del termini de presentació de sol·licituds de la present convocatòria, figuren inscrits com a escoles de música en la secció específica del Registre de Centres Docents de la Comunitat, d'acord amb el que disposa l'article 27 de la Llei 2/1998, de 12 de maig, Valenciana de la Música, i l'article 9 de l'Orde de 4 de gener de 1994, de la Conselleria d'Educació i Ciència, reguladora de les escoles de música, de dansa i de música i dansa (DOGV de 31 de gener de 1994).
b) Les escoles de música privades els titulars de les quals acrediten la seua condició d'entitat sense ànim de lucre.
c) Que, havent sigut beneficiàries del mateix tipus d'ajudes en l'exercici anterior, hagen presentat la corresponent justificació.
d) Que hagen iniciat l'activitat abans del dia 3 de novembre de 2009.
e) Que disposen de personal docent contractat i d'alta en la Seguretat Social per al curs objecte d'esta convocatòria, abans del dia 3 de novembre de 2009.
f) Que es troben al corrent de les seues obligacions tributàries i de Seguretat Social segons el que establix el punt 1 lletra e) de l'article 14 de la Llei 38/2003, de 17 de novembre, General de Subvencions (BOE núm. 276, de 18 de novembre de 2003).
2. A més, no podran obtindre la condició de beneficiàries d'estes subvencions les persones o entitats en què concórrega alguna de les circumstàncies següents:
a) Haver sigut condemnades, per mitjà de sentència ferma, a la pena de pèrdua de la possibilitat d'obtindre subvencions o ajudes públiques.
b) Haver sol·licitat la declaració de concurs; haver sigut declarades insolvents en qualsevol procediment; trobar-se declarades en concurs; estar subjectes a intervenció judicial, o haver sigut inhabilitades conforme a la Llei Concursal, sense que haja conclòs el període d'inhabilitació fixat en la sentència de qualificació del concurs.
c) Haver donat lloc, per causa per la qual hagen sigut declarades culpables, a la resolució ferma de qualsevol contracte subscrit amb l'administració.
d) Estar incursos, la persona física, els administradors de les societats mercantils o aquells que detenen la representació legal d'altres persones jurídiques, en algun dels supòsits de la Llei 5/2006, de 10 d'abril, de regulació dels conflictes de interessos dels membres de Govern i dels Alts Càrrecs de l'administració General de l'Estat, de la Llei 53/1984, de 26 de desembre, d'Incompatibilitats del Personal al Servici de les Administracions Públiques, o de la Llei 1/1987, de 31 de març, de la Generalitat, Electoral Valenciana.
e) Tindre residència fiscal en un país o territori qualificat reglamentàriament com a paradís fiscal.
f) Haver sigut sancionada mitjançant una resolució ferma amb la pèrdua de la possibilitat d'obtindre subvencions segons la Llei General de Subvencions o la Llei General Tributària.
No podran accedir a la condició de beneficiàries, les agrupacions previstes en el segon paràgraf de l'apartat 3 de l'article 11 de la Llei General de Subvencions, quan concórrega alguna de les prohibicions anteriors en qualsevol dels seus membres.
3. En cap cas podran obtindre la condició de beneficiàries d'estes subvencions les associacions incurses en les causes de prohibició previstes en els apartats 5 i 6 de l'article 4 de la Llei Orgànica 1/2002, de 22 de març, reguladora del Dret d'Associació.
Tampoc podran obtindre la condició de beneficiàries d'estes subvencions les associacions respecte de les quals s'haja suspés el procediment administratiu d'inscripció per trobar-se indicis racionals d'il·licitud penal, en aplicació del que disposa l'article 30.4 de la Llei Orgànica 1/2002, fins que no recaiga una resolució judicial ferma en la virtut de la qual puga practicar-se la inscripció en el registre corresponent.
Tercera. Formalització
1. Les sol·licituds les ha de formalitzar el titular del centre segons el model que acompanya, com a annex II, la convocatòria, i aniran dirigides a la direcció territorial d'Educació corresponent. Estos models de sol·licitud estan a disposició dels interessats en la pàgina web http://www.edu.gva.es/subvencions.
2. Les instàncies, junt amb els annexos i la documentació, es podran presentar en les direccions territorials d'Educació corresponents o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas d'enviament per correu certificat, la sol·licitud i documentació annexa es presentarà en sobre obert a fi que en la capçalera de la sol·licitud es faça constar el nom de l'oficina i la data, lloc, hora i minut de la seua admissió, d'acord amb el que disposa l'article 31 del Reglament pel qual es regula la prestació dels servicis postals, aprovat pel Reial Decret 1829/1999, de 3 de desembre (BOE de 31 de desembre de 1999).
3. El termini per a la presentació de les sol·licituds és fins al 29 de gener de 2010. L'incompliment del dit termini determinarà l'exclusió de la convocatòria.
Quarta. Documentació
La sol·licitud ha d'anar acompanyada de la documentació següent:
A) Documentació que han de presentar tots els sol·licitants:
1. Certificat de l'acord del ple de la corporació o de l'acord de la comissió de govern, o declaració responsable del representant de l'entitat privada corresponent, en què s'incloga la sol·licitud d'ajuda que es pretén obtindre, així com el compromís de la corporació local o entitat privada de complir les obligacions que es deriven de la recepció de la subvenció en el cas de resultar beneficiaris. A més, en el cas de centres de titularitat d'una corporació local en este certificat ha de constar el compromís d'incloure una partida pressupostària destinada al manteniment de l'escola de música en els pressupostos de l'entitat local per a este exercici.
2. Pressupost previst d'ingressos i gastos per al funcionament de l'escola de música durant l'any 2010, segons el model inclòs com a annex II.a) en la present orde.
3. Relació nominal del personal docent contractat per l'escola de música, segons el model inclòs com a annex II.b) en l'orde. En cas de posteriors modificacions del contracte que afecten la jornada laboral o la duració pactada inicialment, ha de ser aportada igualment la documentació acreditativa pertinent.
4. Certificat de la secretaria de la corporació local o declaració responsable del representant de l'entitat privada en què es concrete el nombre d'hores lectives impartides pel director de l'escola de música, si és el cas, en relació al total d'hores contractades, així com la dedicació a altres tasques no lectives bé en l'escola de música bé en la corporació local o societat musical titular de l'escola.
5. Fotocòpies compulsades de la titulació del personal docent contractat de l'escola de música.
6. Fotocòpies compulsades dels certificats dels cursos de formació musical, homologats i reconeguts per la Conselleria d'Educació, organitzats per la Federació de Societats Musicals de la Comunitat o qualsevol altre organisme públic amb la diligència de reconeixement de l'acció formativa per part de la Direcció General d'Ordenació i Centres Docents. No necessitaran esta diligència els cursos impartits pels CEFIRE.
7. Fitxa de manteniment de tercers, segons el model que s'inclou en l'annex III de la present orde. Este annex haurà d'anar acompanyat de l'escrit, segellat i firmat per l'entitat bancària, on figura el compte i el titular.
B) Documentació addicional que han de presentar només les escoles de música dependents de corporacions locals:
8. En el cas que la gestió de l'escola de música es realitze a través d'organismes autònoms, empreses públiques o altres ens de dret públic dependents de l'entitat local, hauran d'aportar certificat de la secretaria de la corporació local on s'acredite la titularitat de l'entitat local respecte d'aquells.
C) Documentació addicional que han de presentar únicament les escoles de música dependents d'entitats privades sense ànim de lucre:
9. Documentació acreditativa de la capacitat del signatari de la sol·licitud per a representar l'entitat (document públic o, almenys, certificat de l'acord adoptat per l'òrgan de govern que corresponga, en què es faculte el representant per a subscriure la petició) i fotocòpia compulsada del DNI del signatari.
10. Certificat acreditatiu de la inscripció en el Registre d'Associacions o de Fundacions, expedit per l'organisme oficial corresponent. En el cas d'entitats d'un altre tipus, fotocòpia compulsada dels estatuts o documentació que acredite la seua condició d'entitat sense ànim de lucre.
11. Fotocòpia compulsada de la targeta de persones jurídiques i entitats en general, en què conste el CIF de l'entitat.
12. Certificats d'estar al corrent amb la hisenda estatal, la hisenda autonòmica i la Seguretat Social. No serà necessari aportar-los si s'autoritza la Conselleria d'Educació a reclamar-los directament; per a això caldrà marcar la casella corresponent de la sol·licitud.
13. Fotocòpia compulsada del TC2 de l'últim mes que corresponga cotitzar a la Seguretat Social en el moment de presentar esta sol·licitud d'ajuda o, si no, els models d'alta en la Seguretat Social (laborals) i/o sol·licitud d'alta en el Règim Especial de Treballadors Autònoms (autònoms), en què conste el personal docent contractat de l'escola de música. En cas d'incidències derivades de les modificacions contractuals abans referides, ha de ser aportada igualment la documentació acreditativa pertinent.
Tots els documents que s'aporten hauran de ser originals o fotocòpies compulsades. Les compulses de les fotocòpies han de ser efectuades pel registre que remet la documentació, sempre que este registre pertanga a l'administració general de l'Estat o a qualsevol administració de les comunitats autònomes, o a la d'alguna de les entitats que integren l'administració local, si en este últim cas s'ha subscrit el conveni oportú, d'acord amb els articles 38.4 apartats a) i b) i 38.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb l'article 6.3 del Decret 130/1998, de 8 de setembre, del Consell, de registre d'entrada i eixida de sol·licituds, escrits, comunicacions i documents de l'administració de la Generalitat (DOGV núm. 3.339, de 28 de setembre de 1998).
Els documents a què es referixen els apartats 5, 6, 7, 9, 10 i 11 d'esta base quarta no serà necessari aportar-los si les circumstàncies no han variat respecte a l'any anterior. En este cas, només ha de reflectir-se (respecte a cada un dels apartats) que ja es va entregar i no hi ha hagut canvi respecte a l'any anterior.
Quinta. Tramitació per part de les direccions territorials d'Educació
1. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la instància i la documentació adjunta s'observa que falten documents o dades essencials per a la resolució de l'expedient, la Direcció Territorial d'Educació corresponent els reclamarà, per correu certificat i amb justificant de recepció, a la corporació local o entitat privada sol·licitant i li concedirà un termini de 10 dies perquè puga esmenar la falta o adjuntar els documents preceptius, amb indicació que si no ho fa es considerarà que desistix de la seua petició. En este cas, la Direcció Territorial d'Educació remetrà l'expedient, fent constar la dita incidència, a la Direcció General d'Ordenació i Centres Docents, la qual declararà l'esmentat desistiment en la resolució de la convocatòria a què es referix la base octava de la present orde.
2. Una vegada complets els expedients, la Inspecció Educativa emetrà un informe, ajustat al model que serà enviat per la Direcció General d'Ordenació i Centres Docents, sobre els punts següents:
- Comprovació de les dades aportades per la institució sol·licitant en la instància respecte a la realitat de l'escola de música, fonamentalment en les matèries següents:
- Oferta educativa de l'escola de música: nombre d'especialitats instrumentals impartides, existència de nivell d'iniciació per a xiquets, etc.
- Titulació del personal docent contractat i especialitats instrumentals impartides pel dit personal.
- Dedicació lectiva del director de l'escola de música, si és el cas.
- Àmbit territorial d'atenció de l'escola de música, considerant un possible àmbit d'actuació supramunicipal.
- Compliment dels requisits de la convocatòria per part de l'entitat sol·licitant.
En el termini d'un mes a comptar de l'endemà de l'últim dia hàbil per a la presentació de les instàncies, les direccions territorials remetran a la Direcció General d'Ordenació i Centres Docents els expedients complets i degudament omplits, amb l'informe de la Inspecció Educativa, a fi que es realitze la tramitació corresponent.
Sexta. Comissió avaluadora
1. L'examen i valoració dels expedients presentats i dels informes emesos per la Inspecció, així com la consegüent proposta de concessió i denegació de les ajudes, correspondran a la comissió avaluadora, i que estarà composta per:
President:
- El director general d'Ordenació i Centres Docents.
Vocals:
- La cap del Servici de Títols, Beques i Ajudes a l'Estudi de la Direcció General d'Ordenació i Centres Docents.
- Un inspector o inspectora d'Educació, designat per la Secretaria Autonòmica d'Educació.
- Un o una representant del Servici d'Ordenació Acadèmica de la Direcció General d'Ordenació i Centres Docents.
- Un o una representant de la Federació Valenciana de Municipis i Províncies.
- Dos representants de la Federació de Societats Musicals de la Comunitat Valenciana.
- La cap de la Secció d'Autoritzacions i Concerts de la Direcció General d'Ordenació i Centres Docents o un representant del Servici de Centres.
- Els caps o les caps de la Secció de Centres de les direccions territorials d'Educació de les respectives províncies, o persona que designe el director territorial.
- Un funcionari o funcionària de la Direcció General d'Ordenació i Centres Docents, qui farà les funcions de secretari de la comissió, amb veu però sense vot.
En el cas de vacant, absència, malaltia o qualsevol altra causa legal, el règim de suplències serà el següent:
- El president de la comissió serà substituït pel cap de l'Àrea de Centres Docents de la Direcció General d'Ordenació i Centres Docents.
- El secretari de la comissió serà substituït per un altre funcionari o funcionària de la Direcció General d'Ordenació i Centres Docents, o un representant del Servici de Centres.
2. En allò que no preveu el punt anterior, la comissió ajustarà el seu funcionament al que s'establix en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
Sèptima. Criteris de valoració
1. La comissió avaluadora efectuarà la valoració dels expedients presentats i l'assignació de l'import de les ajudes previstes en esta orde, tenint en compte les bases de la convocatòria i els criteris següents:
1.1. S'assignarà inicialment a tots els expedients admesos un mòdul fix de 1.000 euros.
1.2. Així mateix, s'assignarà inicialment un altre mòdul a les escoles de música que tinguen un àmbit d'actuació supramunicipal, entenent com a tal aquell en què el personal docent es desplaça a diverses localitats de la comarca per a impartir les ensenyances de música als alumnes de les dites poblacions. Este mòdul serà de 1.000 euros per cada localitat atesa, sempre que en cada una d'estes s'impartisca un mínim de 5 hores setmanals.
1.3. La dotació pressupostària que resulte després de l'aplicació dels mòduls anteriors es distribuirà de la forma següent i atenent els criteris establits a continuació:
A. El 80% de la dotació pressupostària resultant, segons el nombre d'hores de contractació de personal docent de l'escola de música que dispose del grau de titulació adequat, com a mínim del títol de professor del pla del 1966 o del títol professional d'ensenyança LOGSE, tal com establix l'article 20 de la Llei 2/1998, de 12 de maig, Valenciana de la Música. Únicament s'exceptuarà del requisit de disposar del grau de titulació indicat, el professorat que impartisca especialitats instrumentals per a les quals no hi haja titulació acadèmica oficial regulada, en estos casos s'haurà d'aportar acreditació d'experiència professional, expedida per la Direcció General d'Ordenació i Centres Docents, així com el professorat que impartisca ensenyances d'iniciació i sensibilització musical. En estos casos podrà ser acceptada la titulació de mestre o diplomat en Professorat d'EGB en l'especialitat d'Educació Musical.
A l'efecte de determinar la puntuació pel dit apartat, s'aplicaran uns coeficients de ponderació per hora segons els trams següents:
Fins a la 25a hora contractada 2
Les addicionals fins a la 50a hora contractada 1,75
Les addicionals fins a la 100a hora contractada 1,5
Les addicionals fins a la 200a hora contractada 1,25
Les addicionals a partir de la 200a hora contractada 1
Per a determinar les hores de contractació, es tindrà en compte l'inici i finalització de la contractació i la seua adequació al període lectiu del curs 2009-2010 (octubre de 2009 a juny de 2010).
No seran baremables ni matèria de subvenció les hores de contractació del personal docent que impartisca ensenyances de dansa o aquell que no reunisca els requisits de titulació assenyalats en este mateix apartat.
Pel que fa al director de l'escola de música, només es considerarà baremable en este apartat:
a) Les hores lectives que impartisca en l'escola de música, segons acredite la Inspecció Educativa.
b) En relació a les tasques no pròpiament lectives en el si de l'escola de música, es computarà com a màxim un 10% del total d'hores de contractació acreditades per l'escola de música amb un màxim de 5 hores setmanals.
No serà baremable ni matèria de subvenció l'exercici per part del director de l'escola de música d'altres activitats o servicis diferents dels propis d'ensenyança i direcció de l'escola, encara que depenguen de la corporació local o de l'entitat privada titular de l'escola de música. Tampoc serà baremable en este apartat l'exercici de funcions d'altres òrgans unipersonals i de coordinació pedagògica que puga tindre establits l'escola de música.
B. El 20% restant, d'acord amb els criteris i procediments següents:
a) Nombre d'especialitats instrumentals corresponents als graus elemental i professional impartides per l'escola de música (fins a 3 punts). La puntuació es distribuirà aplicant la fórmula següent:
P1= (Nre. especialitats impartides/total especialitats graus elemental i professional) x 3
b) Nombre d'especialitats instrumentals impartides en l'escola de música per personal docent contractat amb la titulació acadèmica i l'especialitat adequada en relació amb el total d'especialitats impartides per l'escola (fins a 4,5 punts). La puntuació es distribuirà aplicant la fórmula següent:
P2= (Nre. especialitats amb els requisits esmentats/total especialitats impartides) x 4,5
c) Existència d'un primer nivell o nivell d'iniciació (jardí musical) en l'oferta formativa de l'escola de música, destinat a xiquets compresos entre 4 i 8 anys (1,5 punts).
d) Per cada membre del personal docent contractat que acredite haver realitzat un o més cursos de formació musical, homologats i reconeguts per la Conselleria d'Educació, i organitzats per la Federació de Societats Musicals de la Comunitat Valenciana (FSMCV) o qualsevol altre organisme públic, s'assignaran 0,10 punts, fins a un màxim de 2 punts.
e) Presència en el conjunt instrumental de les especialitats de corda i piano i inclusió en l'oferta pedagògica de la dolçaina (fins a 1,5 punts). En este apartat s'assignaran 0,25 punts per cada especialitat impartida de les següents: piano, contrabaix, viola o viola de gamba, violí, violoncel i dolçaina.
f) Existència en l'oferta formativa de l'escola de música d'una banda juvenil o banda de l'escola. L'existència d'esta banda haurà de ser acreditada per la FSMCV (1,5 punts).
2. Cap entitat beneficiària podrà rebre per la convocatòria, en concepte d'ajuda econòmica per a l'escola de música per a este exercici, una quantitat superior a la menor de les següents:
a) L'ajuda sol·licitada per l'entitat.
b) El 75% de la diferència entre el total de gastos que tinga previst efectuar l'entitat i el total d'ingressos que tinga previst liquidar per al manteniment de l'escola de música durant tot l'exercici.
c) L'import dels gastos previstos per l'entitat per a la contractació de personal docent de l'escola de música per a este exercici, incrementat en un 10%.
Quan la subvenció resulte superior a la menor de les tres quantitats mencionades en l'apartat anterior, s'assignarà directament esta última al sol·licitant en qui concórrega la circumstància descrita. La quantitat sobrant es distribuirà aplicant el criteri de valoració assenyalat en l'apartat 1.3.A d'esta base, entre els sol·licitants que encara no hagen aconseguit aquells límits i així successivament, fins que no quede cap quantitat per repartir.
Octava. Resolució
1. Realitzada la proposta de la comissió sobre l'adjudicació de quantitats i la denegació de subvenció a les institucions que no complisquen els requisits previstos en l'orde de convocatòria, el Servici de Títols, Beques i Ajudes a l'Estudi com a òrgan instructor del procediment, elevarà al director general la proposta de resolució qui resoldrà per delegació del conseller.
En tot cas, la denegació de la subvenció ha de ser motivada i les raons hauran de fer-se constar en la resolució d'adjudicació.
2. La resolució a què fa referència esta base ha de ser dictada i publicada en el termini màxim de sis mesos a comptar de la finalització del termini de presentació de sol·licituds. En el cas que, havent transcorregut el dit termini, no s'haja dictat cap resolució, les sol·licituds presentades es consideraran desestimades per silenci administratiu, d'acord amb l'article 55 de la Llei 9/2001, de 21 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat Valenciana, sense perjuí de l'obligació de l'administració de resoldre de conformitat amb allò que disposa l'article 42 de la Llei 30/92, de Règim Jurídic de les Administracions Públiques i del Procediment Administratiu Comú.
L'esmentada resolució serà publicada en el Diari Oficial de la Comunitat Valenciana de conformitat amb l'article 18 de la Llei 38/2003, de 17 de novembre, General de Subvencions.
Novena. Obligacions dels beneficiaris
Els beneficiaris de la subvenció, de conformitat amb allò que preceptua l'article 14 de la Llei 38/2003 General de Subvencions, hauran de complir les obligacions següents:
a) Mantindre, com a mínim, el volum de contractació de personal docent que haja sigut considerat per a la concessió de la subvenció, així com el funcionament de l'escola de música, durant els períodes lectius d'este exercici.
b) Iniciar l'activitat i la consegüent contractació de personal docent abans del dia 3 de novembre de 2009.
c) Justificar davant de la Direcció General d'Ordenació i Centres Docents l'ajuda en els termes i terminis previstos en la base onze de la present orde.
d) El sotmetiment a les actuacions de comprovació que efectue la Conselleria d'Educació de la Generalitat, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, als quals ha d'aportar tota la informació que li siga requerida en l'exercici de les actuacions anteriors.
e) Comunicar a la Direcció General d'Ordenació i Centres Docents de la Conselleria d'Educació l'obtenció d'altres subvenciones, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
f) Acreditar abans que es dicte la proposta de resolució de concessió el fet d'estar al corrent en les seues obligacions tributàries i davant de la Seguretat Social.
g) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.
h) Incloure, en la publicitat de l'escola de música, el fet d'estar subvencionat parcialment per la Conselleria d'Educació de la Generalitat.
i) Procedir al reintegrament dels fons percebuts en els supòsits previstos en la base 12 d'esta orde de convocatòria.
j) Col·laborar de manera coordinada amb la Conselleria d'Educació pel que fa a la planificació que la dita conselleria puga elaborar en el camp de l'ensenyança musical.
2. L'incompliment de les obligacions anteriors constituïx una infracció administrativa que serà sancionada d'acord amb el títol IV de la Llei 38/2003, General de Subvencions.
Deu. Règim de pagament de la subvenció
Les subvencions a què fa referència la present orde se satisfaran de la manera següent atenent la titularitat de l'escola de música:
A) Corporacions locals
En virtut d'allò que preveu l'article 47 bis del Decret Legislatiu de 26 de juny de 1991, del Consell de la Generalitat, pel qual s'aprova el Text Refós de la Llei d'Hisenda Pública de la Generalitat (DOGV núm. 1588, de 17 de juliol), les ajudes econòmiques de la present convocatòria se satisfaran a les corporacions locals beneficiàries, d'acord amb el règim següent:
- Un 40% de la subvenció concedida, una vegada resolta la convocatòria.
- El 60% restant, quan el beneficiari justifique la totalitat de la subvenció en els termes establits en la base següent.
B) Entitats sense ànim de lucre
Les ajudes econòmiques de la present convocatòria se satisfaran a les entitats sense ànim de lucre beneficiàries, quan les dites entitats justifiquen la totalitat de la subvenció en els termes establits en la base següent.
No obstant això, d'acord amb el que disposa l'apartat 2 de l'article 47 bis del Text Refós de la Llei d'Hisenda Pública de la Generalitat abans mencionada, les entitats sense ànim de lucre beneficiàries podran sol·licitar opcionalment la concessió d'una bestreta equivalent al 40% del total de la subvenció concedida, després de complir el següent:
a) Presentar, davant de la Direcció Territorial d'Economia i Hisenda de la província respectiva, aval bancari o pòlissa d'assegurances de caució a càrrec de qualsevol entitat oficialment reconeguda, per import del 40% del total de la subvenció, a l'efecte de prestar la corresponent fiança que garantisca la bestreta mencionada. L'aval o la pòlissa d'assegurances especificarà, com a únic beneficiari, la Direcció General d'Ordenació i Centres Docents de la Conselleria d'Educació de la Generalitat.
b) Presentar posteriorment, davant de la Direcció General d'Ordenació i Centres Docents, fotocòpia compulsada de l'aval bancari o pòlissa d'assegurances, així com la còpia acreditativa de la carta de constitució de la fiança expedida per la corresponent direcció territorial d'Economia i Hisenda. La presentació de l'esmentada documentació i la sol·licitud per a acollir-se a la bestreta podrà realitzar-se fins al 30 de setembre de 2010.
L'anul·lació i devolució de l'aval al beneficiari només serà possible si el beneficiari justifica l'ajuda concedida en els termes i terminis establits en el punt 1.B de la base següent.
Onze. Justificació de la subvenció
1. Per a la percepció de la subvenció, els beneficiaris hauran de justificar, davant de la Direcció General d'Ordenació i Centres Docents, els gastos imputables a l'exercici 2010 i la seua destinació en la forma establida a continuació:
A) Corporacions locals
La justificació de la subvenció concedida es realitzarà per mitjà de la presentació d'un certificat de la secretaria o intervenció de l'entitat local en què conste:
- Una relació detallada i comprensiva de la totalitat dels ingressos, gastos i obligacions generats pel funcionament de l'escola de música imputables a l'exercici.
- L'existència de consignació pressupostària per a poder sufragar estos gastos.
- El fet del depòsit i custòdia dels justificants originals en la intervenció i tresoreria de la corporació local, a disposició de les comprovacions i requeriments que siguen necessaris per part dels òrgans gestors de la Conselleria d'Educació.
- El 90% com a mínim de la subvenció concedida ha de ser justificada amb gastos de contractació de personal docent i càrregues socials.
- Si és el cas, el 10% com a màxim de la subvenció concedida podrà justificar-se amb gastos de personal no docent i/o altres gastos corrents.
En tot cas, no es podrà abonar una quantia superior a la diferència entre el total d'ingressos que tinga previst liquidar l'entitat i el total de gastos que haja justificat o que tinga previst efectuar per al manteniment de l'escola de música durant tot l'exercici.
B) Entitats sense ànim de lucre
La justificació de la subvenció concedida es realitzarà per mitjà de l'aportació de la documentació de caràcter econòmic que justifique els gastos efectuats per l'escola de música en este exercici, segons l'especificació següent:
- El 90% com a mínim de la subvenció concedida ha de ser justificada amb gastos de contractació de personal docent i càrregues socials.
- Si és el cas, el 10% com a màxim de la subvenció concedida podrà justificar-se amb gastos de personal no docent i/o altres gastos corrents.
Tots els documents que s'aporten hauran de ser originals o fotocòpies compulsades.
2. La justificació de la subvenció en els termes descrits en l'apartat 1 podrà ser presentada fins al 30 de setembre de 2010.
3. La justificació de la subvenció s'ha de fer d'acord amb les instruccions i utilitzant els annexos que estaran a disposició dels interessats en la pàgina web http://www.edu.gva.es/subvencions.
4. La falta de justificació és una infracció greu segons l'article 57 de la Llei 38/2003, General de Subvencions, de conformitat amb l'article 62, que serà sancionada amb multa pecuniària i la pèrdua, durant un termini fins a 3 anys, de la possibilitat d'obtindre subvencions, ajudes públiques i avals de l'administració o altres ens públics. La multa serà independent de l'obligació de reintegrament de la subvenció, si tota o part de la subvenció s'ha anticipat, de conformitat amb l'article 59 de l'esmentada Llei General de Subvencions.
Dotze. Causes de reintegrament
1. Serà procedent el reintegrament per part del centre receptor de les quantitats percebudes i l'exigència de l'interés de demora des del moment del pagament de la subvenció fins a la data en què s'acorde el reintegrament, en els casos següents:
a) Obtenció de la subvenció falsejant les condicions requerides per a això o ocultant les condicions que haurien impedit esta obtenció.
b) Incompliment total o parcial de l'objecte, de l'activitat, del projecte o la no-adopció del comportament que fonamente la concessió de la subvenció.
c) Incompliment de l'obligació de justificació o la justificació insuficient, en els termes establits en l'article 30 de la Llei General de Subvencions i en el termini assenyalat en la base 11.2 d'esta orde.
d) Incompliment de l'obligació d'adoptar les mesures de difusió contingudes en l'apartat h) de la base 9 d'esta orde de convocatòria.
e) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei General de Subvencions, així com l'incompliment de les obligacions comptables, registrals o de conservació de documents, quan d'això es derive la impossibilitat de verificar l'ús donat als fons percebuts; el compliment de l'objectiu, la realitat i regularitat de les activitats subvencionades, o la concurrència de subvencions, ajudes, ingressos o recursos per a la dita finalitat procedents de qualssevol administracions o ens públics o privats, nacionals, o de la Unió Europea o d'organismes internacionals.
f) Incompliment de qualssevol de les condicions i obligacions imposades als beneficiaris amb motiu de la concessió de la subvenció assenyalades en la base 9 d'esta orde de convocatòria.
g) En els altres supòsits previstos en la normativa reguladora d'esta subvenció.
h) Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per part d'altres administracions o ens públics o privats la suma total de les quals supere el cost de l'activitat subvencionable, donarà lloc a la modificació de la resolució de concessió.
2. El reintegrament l'haurà d'efectuar el beneficiari per mitjà de transferència bancària o xec nominatiu a favor de la Conselleria d'Economia, Hisenda i Ocupació de la Generalitat. La còpia de la transferència bancària o el xec nominatiu han de ser tramesos a la Direcció General d'Ordenació i Centres Docents per al seu coneixement o tramitació, respectivament.
3. El procediment de reintegrament de les quantitats indegudament percebudes l'iniciarà la Direcció General d'Ordenació i Centres Docents, la qual notificarà a l'interessat l'import de la subvenció que ha de ser reintegrat a la Generalitat, l'obligació que ha resultat incomplida pel centre i la motivació que justifica el reintegrament. Este procediment haurà de garantir la preceptiva audiència a l'interessat, abans de l'elaboració de la resolució definitiva. Esta serà notificada igualment a l'interessat i tindrà naturalesa de liquidació definitiva, a l'efecte del còmput del cobrament del deute en període voluntari de recaptació.